**GUVERNUL ROMÂNIEI**



**ORDONANȚĂ DE URGENȚĂ**

**privind modificarea și completarea unor acte normative în domeniul fondurilor europene nerambursabile**

Având în vedere că prin Politica de coeziune pentru perioada de programare 2014-2020 și prin Fondul de ajutor european pentru cele mai defavorizate persoane (FEAD) sunt alocate României importante resurse financiare sub formă de fonduri externe nerambursabile în valoare de aproximativ 24,567 miliarde euro, la care se adaugă aproximativ 4, 5 miliarde euro sub formă de cofinanțare, iar potrivit prevederilor Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, termenul limită de eligibilitate a cheltuielilor este data de 31 decembrie 2023

ținând cont de faptul că procesul de închidere a programele operaționale 2014-2020 reprezintă un obiectiv de importanţă strategică pentru România, iar pentru aceasta procedurile aferente trebuie să permită maximizarea absorbției fondurilor alocate în această perioadă de programare

întrucât este necesară eliminarea riscului de blocaj financiar la nivelul beneficiarilor din programele finanțate prin Politica de Coeziune, cu consecințe negative asupra cash-flow-ului fiecărui proiect în condițiile în care data de 31 decembrie 2023 reprezintă termenul limită pentru eligibilitatea din fonduri a cheltuielilor efectuate si plătite de beneficiari în cadrul proiectelor finanțate prin programele operaționale din cadrul financiar multianual 2014-2020;

având în vedere faptul că în lipsa măsurilor urgente preconizate prin prezentul act normativ există posibilitatea unui număr redus de proiecte, precum şi posibile întârzieri, blocaje şi dificultăţi în implementare, accentuându-se riscul dezangajării resurselor disponibile alocate prin implementarea politicii de coeziune,

ținând cont de amplificarea impactului crizei energetice asupra cetățenilor și întrucât în perioada următoare este de așteptat să se înregistreze o creștere a consumului energetic, este necesară adoptarea unor măsuri urgente prin care persoanele vulnerabile beneficiare ale sprijinului pentru compensarea preţului la energie să poată utiliza cardurile de energie emise,deoarece în lipsa măsurilor preconizate nu se poate realiza reducerea gradului de sărăcie energetică și protecția consumatorului vulnerabil, determinând în principal o scădere a standardului de viaţă şi în special a puterii de cumpărare a persoanelor celor mai vulnerabile, care nu îşi mai pot asigura astfel serviciile energetice,

luând în considerare că elementele sus menționate vizează interesul public și strategic, constituie o situație de urgență și extraordinară, a cărei reglementare nu poate fi amânată, pentru a nu genera posibile corecții financiare ca urmare a neîndeplinirii indicatorilor de program.

În temeiul art. 115 alin. (4) din Constituția României, republicată,

**Guvernul României adoptă prezenta ordonanță de urgenţă:**

**Art. I - Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020,** publicată înMonitorul Oficial al României, Partea I, nr. 746 din 6 octombrie 2015, aprobată cu modificări și completări ulterioare prin Legea nr. 105/2016, cu modificările și completările ulterioare, se modifică și se completează după cum urmează:

**1. La articolul 2, alineatul (3), după lit. l), se introduce o nouă literă, lit. l1) cu următorul cuprins:**

„l1) prefinanțare POR– sumele transferate din fonduri europene sau din fonduri de la bugetul de stat, în tranșe, de către unitățile de plată către beneficiari/lider de parteneriat/parteneri pentru cheltuielile necesare implementării proiectelor finanțate din fonduri europene, fără depășirea valorii totale eligibile a contractului/ordinului/deciziei de finanțare;”

**2. La articolul 9, după litera a) se introduce o nouă literă, lit.a¹), cu următorul cuprins:**

„a¹) sumele reprezentând transferul sumelor de prefinanțare solicitate de beneficiarii Programelor Operaționale pentru care contractele/deciziile/ordinele de finanțare au fost încheiate potrivit art. 12.”

**3. La articolul 20, după alineatul (4) se introduce un nou alineat, alin. (41), cu următorul cuprins:**

”(41) Prin excepție de la prevederile alin. (4), pentru Programul Operațional Competitivitate, Programul Operațional Regional și Programul Operațional Capital Uman, beneficiarii/liderii de parteneriat/partenerii, alții decât cei prevăzuți la art. 6 și art. 7, au obligația de a achita integral contribuția proprie aferentă cheltuielilor eligibile incluse în documentele anexate cererii deplată, cel mai târziu până la data depunerii cererii de rambursare aferente cererii de plată.„

**Art. II –Ordonanță de urgență a Guvernului nr. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea prețului la energie, suportat parțial din fonduri externe nerambursabile,** publicată în Monitorul Oficial al României, Partea I, nr. 1179 din 8 decembrie 2022, cu modificările și completările ulterioare, se modifică și va avea următorul cuprins:

**1. La articolul 5, partea dispozitivă a alineatului (1) se modifică și va avea următorul cuprins:**

,,(1) Sprijinul acordat persoanelor vulnerabile pentru compensarea preţurilor la energie este în valoare nominală de 1.400 lei, poate fi utilizat până la data de 31 martie 2024 şi este acordat pe loc de consum/gospodărie vulnerabilă, în două tranşe, astfel:”

**2. La articolul 6, alineatele (10) și (11) se modifică și vor avea următorul cuprins:**

„(10) Perioada de valabilitate a cardului de energie pentru semestrul I al anului 2023 este până la data de 31 decembrie 2023 şi acesta poate fi acceptat în reţeaua teritorială a Companiei Naţionale «Poşta Română» - S.A. până la data de 31 martie 2024.

(11) Perioada de valabilitate a cardului de energie pentru semestrul al II-lea al anului 2023 este până la data de 31 decembrie 2023 şi poate fi acceptat în reţeaua teritorială a Companiei Naţionale «Poşta Română» - S.A. până la data de 31 martie 2024.”

**3. La articolul 7, alineatul (21) se modifică și va avea următorul cuprins:**

  „(21) Compania Naţională „Poşta Română“ - S.A. are obligaţia de a nu efectua plăţi prin mandat poştal după data de 31 martie 2024.”

**Art. III** – După alin. (3) al art. 9 din **Ordonanţa de urgenţă a Guvernului nr. 64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile,** publicată în Monitorul Oficial al României, Partea I, nr. 472 din 11 mai 2022, aprobată cu modificări prin Legea nr. 243/2022, cu modificările și completările ulterioare, se introduce un nou alin. (31) cu următorul cuprins:

„(31) Prevederile alin. (3) nu se aplică proiectelor finanţate în cadrul Programului Operational Regional 2014-2020, inclusiv cele care vor fi etapizate din acest program în alte programe cu finanțare europeană din cadrul financiar 2021-2027.”

**Art. IV** – Dispozițiile art. 42 alin. (1) din Ordonanță de urgență a Guvernului nr. 36/2023 privind stabilirea cadrului general pentru închiderea programelor operaționale finanțate în perioada de programare 2014-2020, publicată în Monitorul Oficial al României, Partea I, nr. 442 din 22 mai 2023, nu se aplică contractelor de finanțare din cadrul axelor prioritare 1, 2 si 4 aferente Programului Operațional Competitivitate 2014-2020, contractelor/deciziilor de finanțare din cadrul Programului Operațional Asistență Tehnică semnate/emise după data de 1 septembrie 2023 și contractelor de finanțare aferente Programului Operațional Regional 2014-2020 pentru care beneficiarii solicită finalizarea acestora ca proiecte nefinalizate și/sau nefuncționale.

**PRIM MINISTRU**

**Ion - Marcel CIOLACU**